als_Latn dik_Latn sag_Latn
30/06/2017
Akuzat e lidhura me financimin e paligjshëm të partive, manipulim të pronave, dëmtim të pronës, shkatërrimin e paligjshëm të pajisjeve të përgjimit, nxitje dhune dhe një sërë pretendimesh të tjera, u depozituan dy ditë përpara skadimit të afatit mbi ngritjen e padive, që burojnë nga dhjetëra hetime.
Gjykatësit tani duhet të dalin me një vendim brenda 24 orësh. Në një deklaratë të saj, LSDM-ja shprehet se qytetarët patën mundësinë të dëgjojnë, shohin dhe ndiejnë sundimin kriminal dhe antishtetëror të Gruevksit e VMRO-së.
“Kjo parti u pasurua në kurriz të varfërimit të shtetasve të shtypur të këtij vendi. Tani, - vazhdon deklarata, - drejtuesit e saj përballen me përgjegjësinë e veprave të tyre. Ata duhet të përpiqen t’u japin fund përpjekjeve për të shmangur drejtësinë e për ta vendosur veten mbi ligjin”.
“Që të gjithë, - thuhet më tej, - përfshirë Gruevksin dhe udhëheqësinë e VMRO-DPMNE-së, duhet të japing llogari përpara një sistemi gjyqësor të pavarur e profesional”.
Komisioni Europian “i ka lënë detyrë” kryeministrit të ri, Zoran Zaev, dhe qeverisë së tij implementimin e reformave urgjente prioritare, me qëllim forcimin e ligjit, në mënyrë që në tetor të sigurohen rekomandimet nga Brukseli për nisjen e bisedimeve të anëtarësimit në BE.
Prokuroria Speciale Publike në Shkup u krijua si rezultat i Marrëveshjes së Përzhines të arritur verën e vitit 2015, ndërmjet 4 partive më të mëdha politike, si dhe me ndihmën e SHBA dhe BE. Qëllimi i themelimit të saj ishte dhënia fund e krizës dyvjeçare që kishte përfshirë vendin, pas skandalit të përgjimeve.
/ Top Channel
- Nuk është ashtu siç duket! (FOTO)
- Pique i mbyll gojën kritikëve
- Rita tregon anën e saj të “egër”!
- Irina Shayk pozon me të brendshme
- Izrael-Spanjë, tifozi me thikë në dorë i drejtohet Iscos
- “Lamtumirë” Big Ben
- Katalunjë, pezullohet pavarësia. Puigdemont: Mundësi për dialog
- Daçiç argëton Erdoganin me këngën e Osman Agës (Video)
- Skandal në shkollë, dhunë fëmijëve me aftësi të kufizuara
- Holanda jashtë Botërorit, Portugalia parakalon Zvicrën “në kthesën e fundit”
unk als_Latn als_Latn als_Latn als_Latn als_Latn als_Latn eng_Latn als_Latn als_Latn als_Latn als_Latn als_Latn knc_Latn als_Latn als_Latn als_Latn als_Latn